มีเซ็กส์กับแฟนหลังจากประจำเดือนหมด1วัน ประจำเดือนมาวันที่16 ค่ะ หมดวันที่19 มีเซ็กส์กับแฟนวันที่ 19 ช่วงค่ำ หลั่งใน กินยาคุมฉุกเฉิน ยี่ห้อเมเปิ้ล แบบ1 เม็ด หลังหลั่งใน ประมาณครึ่งชม. ประจำเดือนมาไม่ค่อยปกติค่ะ เคยได้รับยาปรับฮอร์โมนจากแพทย์ แต่หยุดยาไม่ได้ไปรักษาต่อแล้ว โอกาศตั้งครรภ์มีเยอะไหมคะ
สวัสดีค่ะ DDD,หากประจำเดือนมาวันที่ 16 ธ.ค. แล้วได้มีเพศสัมพันธ์ในวันที่ 19 ธ.ค. เท่ากับมีเพศสัมพันธ์ในวันที่ 4 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% ดังนั้น จริงๆ แล้ว จึงไม่จำเป็นต้องทานยาคุมฉุกเฉินไปค่ะแต่หากได้ทานไปแล้ว หลังจากนี้ ประมาณ 1 สัปดาห์ อาจมีเลือดที่เกิดจากผลของยาคุมฉุกเฉินออกมาได้ ส่วนประจำเดือนในรอบถัดไป ก็อาจมาช้ากว่าปกติได้ค่ะหากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ